OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 1 Pv 885/15/5511	Žilina 15.03.2016 
EEČ: 2-43-79-2016

U Z N E S E N I E

Trestná vec:	obv. XXXXX 
Trestný čin:	Prečin Porušovanie domovej slobody podľa § 194 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Žilina 
Podľa § 215 odsek 1 písmeno e Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Porušovanie domovej slobody podľa § 194 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v presne nezistenom čase okolo pol noci zo dňa 29.11.2015 na deň 30.11.2015 neoprávnene vnikol do rodinného domu v obci XXXXX, okr. XXXXX, a to tak, že prešiel neuzamknutou bránkou na pozemok prislúchajúci k rodinnému domu a následne prešiel 50 m po príjazdovej ceste k rodinnému domu, kde potom, ako sa rozsvietilo svetlo na pohybový senzor zvesil zo steny pri vchode veniec so šišiek, pod ktorým našiel kľúč od domu a týmto si otvoril vchodové dvere do domu. Po tom čo vošiel do domu cez chodbičku prešiel až do obývačky, kde neoprávnene zotrval, pričom bol následne nájdený majiteľom rodinného domu XXXXX, nar. XXXXX, ktorý zavolal políciu a zotrvali obaja v obývačke domu až do príchodu polície.   
lebo obvinený nebol v čase činu pre nepríčetnosť trestne zodpovedný.  
 
Odôvodnenie:
	Uznesením vyšetrovateľa OR PZ XXXXX ČVS: ORP-1171/2-VYS-ZA-2015 zo dňa 30.11.2015 bolo podľa § 199 ods. 1 Tr. poriadku začaté trestné stíhanie a následne toho istého dňa podľa § 206 ods. 1 Tr. poriadku vznesené obvinenie XXXXX pre prečin porušovania domovej slobody podľa § 194 ods. 1, ods. 2 písm. b) Trestného zákona na tom skutkovom základe, ako je to uvedené v predmetných uzneseniach. 

	Dňa 07.03.2016 bol tunajšej prokuratúre doručený vyšetrovací spis spolu s návrhom na zastavenie trestného stíhania podľa § 215 ods. 1 písm. c) Trestného poriadku. 

	Preskúmaním vyšetrovacieho ORP-XXXXXYS-ZA-2015 som zistila, že vo veci bol vykonaný výsluch svedka – poškodeného XXXXX, vypracovaný znalecký posudok  č. 2/2016 XXXXX a č. 3/2016 XXXXX za účelom posúdenie duševného stavu obvineného, a zabezpečená správa ošetrujúcej lekárky obvineného XXXXX -psychiatra, správy o povesti obvineného a odpis registra trestov obvineného.

	 Zo záverov vyššie uvedeného znaleckého posudku č. 2/2016 a 3/2016 vyplýva, že vyplýva, že obvinený XXXXX trpí ťažkou duševnou poruchou – akútnou psychotickou poruchou a touto trpel aj v čase spáchania skutku, pričom jeho konanie bolo paticky-chorobne motivované, pričom jeho rozpoznávacie a ovládacie schopnosti boli úplne vymiznuté. Znalcami bolo zhodne konštatované, že obvinený v dôsledku duševnej poruchy, v čase spáchania skutku nemohol rozpoznať protiprávnosť svojho konania a nemohol toto svoje konanie ovládať. 
 
Podľa § 23 Tr. zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákona neustanovuje inak. 

Podľa § 215 ods. 1 písm. e) Tr. poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný. 

Po zhodnotení výsledkov vykonaného dokazovania konštatujem, že je nepochybné, že sa stal skutok, ktorý je uvedený vo výrokovej časti tohto uznesenia,  napĺňajúci znaky prečinu porušovania domovej slobody podľa § 194 ods. 1, ods. 2 písm. b) Trestného zákona, a tento skutok spáchal obvinený XXXXX. Nakoľko však vykonaným znaleckým skúmaním bolo preukázané, že obvinený v čase spáchania skutku nemohol rozpoznať protiprávnosť svojho konania a nemohol toto svoje konanie ovládať, obvinený XXXXX nie je za tento čin trestne zodpovedný.

Vzhľadom na vyššie uvedené skutočnosti som trestné stíhanie obvineného XXXXX zastavila z dôvodu, že obvinený nebol v čase činu pre nepríčetnosť trestne zodpovedný, tak ako je to uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. XXXXX 
prokurátorka